Inge Eidsvåg

Inge Eidsvåg (født 22. august 1947 på Hitra) er en norsk forfatter og tidligere rektor ved Nansenskolen på Lillehammer.

Han gikk realskole og gymnas ved Trondheim katedralskole og er cand.philol. fra Universitetet i Trondheim (NTNU) med hovedfag i historie (1974). Eidsvåg var i fire år lektor ved Ringve gymnas i Trondheim før han begynte som lektor på Nansenskolen på Lillehammer. I perioden 1986–98 var han rektor ved Nansenskolen. 

Eidsvåg har gjennom mange år vært kåsør i NRK radio. I 1992 fikk han Brobyggerprisen for sitt arbeid med å skape forståelse mellom mennesker med ulike religioner og livssyn. I 1997 ble han tildelt Kulturprisen for Gudbrandsdalen.Cappelendamm.no  om BrobyggerprisenKulturpris for Gudbrandsdalen fra gd.no

Eidsvågs  har skrevet 14 bøker og har redigert seks essaysamlinger.75 års omtale i Aftenposten 22. august 2022 Hans tekster ligger ofte i grenselandet mellom essay, kåseri og memoarer. 

I 2005 mottok han Blanche Majors Forsoningspris for sitt arbeid for demokrati, menneskerettigheter og fredelig konfliktløsning på Balkan.aktive fredsreiser.no  om Blanche Majors Forsoningspris I 2009 ble Eidsvåg utnevnt til Paul Harris Fellow "in appreciation of tangible and significant assistance given for the furtherance of better understanding and friendly relations among peoples of the world". 

I 2013 mottok han Dialogprisen fra Samarbeidsrådet for tros- og livssynssamfunn.byavis.no  om Dialogprisen 

I 2017 fikk Inge Eidsvåg Kongens fortjenstmedalje for sitt "mangeårige arbeid for å fremme humanistiske verdier og dialog mellom mennesker med ulik etnisitet, religion og livssyn".Tildelinger - Inge Eidsvåg - kongehuset.no 

 Bibliografi 
 Henders gjerning – biografi (1993) (om Kaare Kristian Nygaard)
 I livets labyrint – barndomsminner (1996)
 Læreren. Betraktninger om kjærlighetens gjerninger – essays (2000)
 Når livet kaster skygger – essays (2002)
 Forunderlige øyeblikk – kåserier (2003)
 Menneske først! – (2004)
 Nansenskolen. Et verksted for refleksjon, skapende arbeid og dialog – sakprosa (2004) 
 Den gode lærer i liv og diktning – (2005)
 Stille stemmer - indre bilder. Om lesningens velsignelser, farer og fryd. (2007)
 Tanker ved treklaveret (2008)
 Minnene ser oss (2010)
 Men livet lever. Om aldringens forunderligheter, vemod og gleder (2013)
 Underveis. Vandringer i et landskap mellom tro og tvil (2015)
 Døden. Livets følgesvenn (2017)
I livets skole. Rapport fra en avgangselev. (2021)
Etterslått. Essaysamling. (2023) 

 Referanser 

 Eksterne lenker 


Kategori:Norske sakprosaforfattere
Kategori:Rektorer ved skoler i Norge
Kategori:Alumni fra NTNU
Kategori:Alumni fra Trondheim katedralskole
Kategori:Kongens fortjenstmedalje
Kategori:Personer fra Hitra kommune